कैश फॉर वोट : किसी भी राजनेता के खिलाफ सबूत नहीं  
संसद में नोट लेकर वोट देने के मामले में दिल्ली पुलिस को किसी भी राजनेता के खिलाफ सबूत नहीं मिले हैं।
संसद में नोट लेकर वोट देने के मामले में दिल्ली पुलिस को किसी भी राजनेता के खिलाफ सबूत नहीं मिले हैं। एक अंग्रेजी अख़बार के मुताबिक दिल्ली पुलिस आज सुप्रीम कोर्ट में स्टेटस रिपोर्ट पेश करके यही जानकारी देने जा रही है।   दिल्ली पुलिस की स्टेटस रिपोर्ट में इस बात की छानबीन की गई है कि सोहैल हिंदुस्तानी ने समाजवादी पार्टी के पूर्व नेता अमर सिंह और बीजेपी के तीन सांसदों के बीच बातचीत कराई थी या नहीं ये वो सांसद हैं जिनका कहना है कि 2008 में मनमोहन सिंह की सरकार को बचाने के लिए उन्हें रिश्वत देने की कोशिश की गई। इस छानबीन में पुलिस को अब तक इस बात के सबूत नहीं मिले हैं कि सोहैल हिंदुस्तानी ने किसी राजनेता से संपर्क साधा था।